Investiții pe mai multe paliere în comunele din Gorj. Trei localități vor beneficia de fonduri pentru modernizarea drumurilor, dar și pentru reabilitarea rețelelor de apă și canalizare.
Edilii, sprijiniți de autoritățile județene și de parlamentari, reușesc să își pună în aplicare proiectele în beneficiul comunităților pe care le conduc.
"Continuăm investițiile în județul Gorj. 16.513.397 de lei pentru localitățile Runcu, Țântareni și Vladimir. Modernizarea drumurilor din satul Ţânţăreni, comuna ȚÂNȚĂRENI. Canalizare în comuna VLADIMIR. Reabilitare, captare, mărire capacitate rezervor înmagazinare apă şi staţie de tratare – alimentare cu apă potabilă – satele Bâltișoara, Bâlta și Valea Mare, comuna RUNCU. Sunt proiecte extrem de importante pentru locuitorii celor trei comune din județul Gorj. Investițiile înseamnă bunăstare pentru oameni și dezvoltare pentru comunități", transmite echipa PSD Gorj.